উত্তরপ্রদেশ
উত্তরপ্রদেশ () হল উত্তর ভারতের একটি রাজ্য। ১৯৩৭ সালের ১ এপ্রিল ‘যুক্তপ্রদেশ’ নামে এই রাজ্য গঠিত হয়েছিল। ১৯৫০ সালে এর নাম বদলে ‘উত্তরপ্রদেশ’ রাখা হয়। লখনউ এই রাজ্যের রাজধানী ও বৃহত্তম শহর। গাজিয়াবাদ, কানপুর, মোরাদাবাদ, বরেইলি, আলিগড় ও বারাণসী রাজ্যের প্রধান বাণিজ্যিক কেন্দ্র। ২০০০ সালের ৯ নভেম্বর উত্তরপ্রদেশের হিমালয়-সংলগ্ন অঞ্চলটিকে বিচ্ছিন্ন করে ‘উত্তরাঞ্চল’ (অধুনা উত্তরাখণ্ড) রাজ্য গঠিত হয়।
নিউ গড়িয়া
নিউ গড়িয়া হল ভারতের পশ্চিমবঙ্গ রাজ্যের রাজধানী কলকাতা শহরের দক্ষিণাংশের গড়িয়া অঞ্চলের একটি এলাকা। এই এলাকার উত্তর দিকে ইস্টার্ন মেট্রোপলিটান বাইপাস, পশ্চিম দিকে পাটুলি, দক্ষিণ দিকে গড়িয়া রেল স্টেশন এবং পূর্ব দিকে চক গড়িয়া অবস্থিত।